sagorsarker/bangla-wikipedia huggingface dataset:
দুস-গ্সুম-ম্খ্যেন-পা

দুস-গ্সুম-ম্খ্যেন-পা () (১১১০-১১৯৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা বা প্রধান।
দুস-গ্সুম-ম্খ্যেন-পা তিব্বতের খাম্স অঞ্চলের ত্রে-শোদ নামক স্থানে জন্মগ্রহণ করেন। তার পিতা স্গোম-পা-র্দো-র্জে-ম্গোন () ছিলেন যমান্তক সাধক। তার মাতার নাম ছিল ল্হা-থোগ-গ্জা'-স্গাং-ল্চাম-মিং-'দ্রেন ()।
দুস-গ্সুম-ম্খ্যেন-পা তার পিতার নিকট থেকে তিনি র্ন্যিং-মা সম্বন্ধে জ্ঞানলাভ করেন। ষোল বছর বয়সে তিনি ত্রে-বো-ম্ছোগ-গি-ব্লা-মা () নামক ব্কা'-গ্দাম্স সাধকের নিকট শিক্ষার্থী হিসেবে শপথ নেন। এরপর তিনি ত্রে-কা-ব্রাগ নামক স্থানে য়োল-ছোস-দ্বাং () নামক অতীশ দীপঙ্করের এক শিষ্যের নিকট চক্রসম্বর সম্বন্ধে শিক্ষালাভ করেন। উনিশ বছর বয়সে তিনি স্তোদ-লুংস-সা-থাং নামক বৌদ্ধবিহারে স্তোদ-লুং-র্গ্যা-দ্মার-বা-ব্যাং-ছুব-গ্রাগ্স () নামক বৌদ্ধ লামার নিকট মধ্যমক সম্বন্ধে শিক্ষা লাভ করেন। তিনি 'ফান-পো অঞ্চলের র্গ্যাল-ল্হা-খাং বৌদ্ধবিহারে র্গ্বা-লো-ত্সা-বার নিকট মহাকালতত্ত্ব এবং খাম্স-পা-আ-সেংয়ের নিকট কালচক্রতত্ত্ব সম্বন্ধে শিক্ষালাভ করেন। তিরিশ বছর বয়সে তিনি বিখ্যাত তিব্বতী কবি র্জে-ব্ত্সুন-মি-লা-রাস-পার শিষ্য স্গাম-পো-পা-ব্সোদ-নাম্স-রিন-ছেনের নিকট শিক্ষালাভ করেন। এই সময় তিনি নবপ্রতিষ্ঠিত ব্কা'-ব্র্গ্যুদ ধর্মসম্প্রদায়ের বিভিন্ন বৌদ্ধ পন্ডিতদের সঙ্গে মহামুদ্রা, চক্রসম্বর, হেবজ্র এবং মার্গফল সম্বন্ধে শিক্ষা সম্পূর্ণ করেন।
১১৪৭ খ্রিষ্টাব্দে তিনি কার্মা-ব্কা'-ব্র্গ্যুদ নামক একটি নতুন ধর্মীয় গোষ্ঠীর প্রতিষ্ঠা করেন। ১১৫৪ খ্রিষ্টাব্দে তিনি লহো-ব্রাগ অঞ্চলে ল্হা-লুং নামক বৌদ্ধবিহার স্থাপন করেন। স্গাম-পো-পা-ব্সোদ-নাম্স-রিন-ছেনের মৃত্যুর পর ১১৬৪ খ্রিষ্টাব্দে তিনি খাম-পো-গ্নাস-নাং নামক স্থানে এক বৌদ্ধবিহার স্থাপন করেন। ১১৮৯ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহার স্থাপন করেন।
চিত্তবর্গ

উপদেশবর্গ বা সেম্স-স্দে () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব বৈ-রো-ত্সা-না ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান। 
চিত্তবর্গ নিম্নলিখিত আঠারোটি তন্ত্র নিয়ে গঠিত। এর মধ্যে প্রথম পাঁচটি বৈ-রো-ত্সা-না ও পরের তেরটি বিমলমিত্র রচনা করেন। কুলয়রাজতন্ত্র এই আঠারোটি তন্ত্রের মূল তন্ত্র।
সর্বধর্ম মহাসন্ধি বোধিচিত্ত কুলয়রাজতন্ত্র

সর্বধর্ম মহাসন্ধি বোধিচিত্ত কুলয়রাজতন্ত্র একটি সংস্কৃত বৌদ্ধ তন্ত্র বিশেষ। বর্তমানে এর তিব্বতী সংস্করণটির অস্তিত্ব একমাত্র বর্তমান।
এই তন্ত্রে বজ্রসত্ত্বের সাথে সামন্তভদ্র নামক আদিবুদ্ধের কথোপকথনের বর্ণনা রয়েছে, যেখানে সামন্তভদ্র বজ্রসত্ত্বের প্রশ্নের উত্তর দিয়েছেন। এই তন্ত্র অতিযোগযানের চিত্তবর্গ তত্ত্বের মূলতন্ত্র বিশেষ। র্ন্যিং-মা-র্গ্যুদ-'বুম নামক সংকলনগ্রন্থে এই তন্ত্রকে প্রথমেই স্থান দেওয়া হয়েছে। পরবর্তীকালে বিখ্যাত তিব্বতী র্ন্যিং-মা পণ্ডিত ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্র সম্বন্ধে ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য রচনা করেন।
এই তন্ত্রে সামন্তভদ্র উল্লেখ করেছেন যে তিনি সকল জীব, জগত ও বুদ্ধের সার এবং তাকে জানলে বাস্তবকে জানা যায়। নিজেকে জানতে গেলে বোধিচিত্তকে মুক্তি দিতে হয়। এই বোধিচিত্ত শাশ্বত, আলোকপ্রাপ্ত এবং একে ধ্বংস করা যায় না। এর মাধ্যমে জগতের সমস্ত চাহিদা পরিপূর্ণ হয়। বোধিচিত্তের মাধ্যমে উদ্ভূত জ্ঞান হল মৌলিক, কার্যকারণ সম্পর্ক রহিত ও মন হতে উদ্ভূত।
হংকং জাতীয় ক্রিকেট দল

হংকং ক্রিকেট দল () আন্তর্জাতিক ক্রিকেটে হংকংয়ের প্রতিনিধিত্বকারী ক্রিকেট দল। দলটি ১৮৬৬ সালে সর্বপ্রথম ক্রিকেট খেলায় অংশ নেয়। ১৯৬৯ সাল থেকে হংকং দল আন্তর্জাতিক ক্রিকেট কাউন্সিলের সহযোগী সদস্য দেশের মর্যাদা পায়। বর্তমানে দলটি আইসিসি’র র‌্যাঙ্কিং প্রথায় ২০তম এবং টেস্ট বহির্ভূত দেশ হিসেবে এশিয়ায় তৃতীয় সর্বোচ্চ র‌্যাঙ্কিংধারী দল।
বর্তমানে দলের অধিনায়কত্ব করছেন বাবর হায়াত এবং দলের কোচ হিসেবে রয়েছেন সায়মন কুক।
হংকং ক্রিকেট অ্যাসোসিয়েশন কর্তৃক হংকং ক্রিকেট দল পরিচালিত হচ্ছে। ২০০৪ সালের এশিয়া কাপ প্রতিযোগিতায় অংশগ্রহণের মাধ্যমে প্রথম একদিনের আন্তর্জাতিকে অংশগ্রহণের সুযোগ লাভ করে। ১৯৮২ সাল থেকে দলটি ২০০৫ সাল বাদে প্রতিটি আইসিসি ট্রফি প্রতিযোগিতায় অংশগ্রহণ করেছে। ২০০৫ সালে আইসিসি আন্তঃমহাদেশীয় কাপে অংশ নেয়। ২০১৮ সালের এশিয়া কাপে হংকং পাকিস্তানের কাছে হেরে যায়। তবে ভারতের বিপক্ষে মাত্র ২৬ রানে পরাজিত হয়। ওপেনিং পার্টনারশিপে হংকং তাদের ১৭৪ রানের সর্বোচ্চ রেকর্ড গড়ে।
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৬ষ্ঠ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করেছে। গ্রুপ-পর্বে হংকং দল বাংলাদেশ, নেপাল ও আফগানিস্তানের মোকাবেলা করেছে।
বাংলাদেশের বিশ্ব ঐতিহ্যবাহী স্থানের তালিকা

জাতিসংঘ শিক্ষা, বিজ্ঞান ও সংস্কৃতি সংস্থা বিশ্ব ঐতিহ্যবাহী স্থান হল সাংস্কৃতিক বা প্রাকৃতিক ঐতিহ্যের জন্য গুরুত্বপূর্ণ স্থান যা ১৯৭২ সালে প্রতিষ্ঠিত ইউনেস্কো বিশ্ব ঐতিহ্য অধিবেশনে বর্ণিত হয়েছে। সাংস্কৃতিক ঐতিহ্য স্মৃতিস্তম্ভ (যেমন স্থাপত্যকর্ম, স্মারক ভাস্কর্য, বা শিলালিপি), ভবন, এবং স্থান (প্রত্নতাত্ত্বিক সাইট সহ) নিয়ে গঠিত। প্রাকৃতিক ঐতিহ্য হিসাবে (ভৌতিক এবং জৈবিক গঠনের সমন্বয়ে), ভূতাত্ত্বিক এবং ভৌতিক গঠন (প্রাণী ও উদ্ভিদের হুমকির সম্মুখীন প্রজাতির বাসস্থান সহ), এবং প্রাকৃতিক স্থান যা বিজ্ঞান, সংরক্ষণ বা প্রাকৃতিক সৌন্দর্যের দৃষ্টিকোণ থেকে গুরুত্বপূর্ণ, সেগুলিকে প্রাকৃতিক হিসাবে সংজ্ঞায়িত করা হয়। বাংলাদেশ ১৯৮৩ সালের ৩ আগস্ট কনভেনশনটি গ্রহণ করে, দেশের ঐতিহাসিক স্থানগুলিকে তালিকায় অন্তর্ভুক্ত করার উপযুক্ত করে তোলে।
, বাংলাদেশে তিনটি বিশ্ব ঐতিহ্যবাহী স্থান রয়েছে এবং আরও পাঁচটি অস্থায়ী তালিকায় রয়েছে। ১৯৮৫ সালে সাংস্কৃতিক ঐতিহ্যবাহী স্থান হিসাবে তালিকাভুক্ত প্রথম দুটি স্থান ছিল মসজিদের শহর বাগেরহাট এবং পাহাড়পুরের বৌদ্ধ বিহারের ধ্বংসাবশেষ।১৯৯৭ সালে প্রাকৃতিক ঐতিহ্যবাহী স্থান হিসাবে সুন্দরবন তালিকাভুক্ত করা হয়েছিল।২০২১ সালে কেরানিগঞ্জের দোলেশ্বর হানিফিয়া জামে মসজিদ এই তালিকার অন্তর্ভুক্ত হয়।
তালিকার স্থান, অবস্থান, মানদণ্ড, এলাকা, বছরের চিহ্নের উপর ক্লিক করে এই তালিকাকে "বর্ণানুক্রমে" ও "উল্টো বর্ণক্রমে" সাজানো যাবে।
বিশ্ব ঐতিহ্যবাহী কমিটির বিবেচনায় বিশ্ব ঐতিহ্যবাহী স্থান হিসাবে নির্বাচিত হবার জন্য সদস্য রাষ্ট্রগুলিকে সম্ভব্য স্থান সমূহের তালিকা সংরক্ষণ করার অনুমতি দেয় এবং চূড়ান্ত তালিকায় অন্তর্ভুক্তির জন্যে নিদৃষ্ট স্থানকে অবশ্যই সম্ভব্য তালিকায় থাকতে হবে। ২০১৪ এর নিবন্ধন অনুসারে, নিম্নের ৫টি স্থান সম্ভব্য স্থান হিসাবে সংযুক্ত হয়।
থুব-ব্স্থান-ঙ্গাগ-দ্বাং

থুব-ব্স্থান-ঙ্গাগ-দ্বাং () বা ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ () (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের বিংশ কুশোক বাকুলা রিনপোছে বা প্রধান।
থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।
চেমরে বৌদ্ধবিহার

চেমরে বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।
চেমরে বৌদ্ধবিহার ভারতের জম্মু ও কাশ্মীর রাজ্যের লেহ শহর থেকে পূর্বে অবস্থিত। এই বৌদ্ধবিহারটি ১৬৬৪ খ্রিষ্টাব্দে তাগসাং রাসছেন নামক বৌদ্ধ লামা নির্মাণ করে লাদাখের নামগ্যাল রাজবংশের রাজা সেংগে নামগ্যালকে উৎসর্গ করেন। এই বৌদ্ধবিহারটি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর অধিকারে রয়েছে। এই বৌদ্ধবিহারে পদ্মসম্ভবের বিশাল মূর্তি ও প্রচুর মূল্যবান পুঁথি বর্তমান।
স্পিতুক বৌদ্ধবিহার

স্পিতুক বৌদ্ধবিহার বা পেথুপ বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।
স্পিতুক বৌদ্ধবিহার ভারতের জম্মু ও কাশ্মীর রাজ্যের লেহ জেলায় লেহ শহর থেকে দুরত্বে সমুদ্রপৃষ্ঠ থেকে ৩,৩০৭ মিটার উচ্চতায় অবস্থিত।
এই বৌদ্ধবিহার একাদশ শতাব্দীতে লামা ছাংছুব ওদের ভাই ওদ-দে নির্মাণ করেন। রাজা গ্রাগ্সপা বুম-ইদের আমলে লামা ল্হাওয়াং লোদোস এই বিহারের সংস্কার করেন। এই বৌদ্ধবহারটি লাল টুপি ধর্মসম্প্রদায়ের জন্য নির্মিত হলেও, পঞ্চদশ শতাব্দীতে দ্গে-লুগ্স ধর্মসম্প্রদায়ের অধিকারে এই বিহারটি চলে আসে।
প্রতি বছর তিব্বতী বর্ষপঞ্জীর একাদশ মাসের সাতাশতম দিন থেকে উনত্রিশতম দিনে গুস্তোর উৎসব পালিত হয়।
দুদু মিয়া (বীর প্রতীক)

দুদু মিয়া (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
দুদু মিয়ার পৈতৃক বাড়ি চট্টগ্রাম জেলার পটিয়া উপজেলার পটিয়া পৌর এলাকার দক্ষিণ গোবিন্দারখীল গ্রামে। তার বাবার নাম বদিউর রহমান এবং মায়ের নাম রহমানা খাতুন। তার স্ত্রীর নাম ছামিরা শবেমেহেরাজ বেগম। তাদের এক মেয়ে, তিন ছেলে।
দুদু মিয়া চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৮ নম্বর সেক্টরের ভোমরা সাব-সেক্টরে। অক্টোবর মাসের শেষে এক যুদ্ধে তিনি গুরুতর আহত হন। তার শরীরের বিভিন্ন স্থানে গুলি লাগে। ভারতে তার চিকিৎসা হয়। মুক্তিযুদ্ধ চলাকালে দুদু মিয়ার পরিবারের লোকজন তার খোঁজ জানতেন না। দেশ স্বাধীন হওয়ার পরও না ফেরায় তারা ধরে নিয়েছিলেন তিনি আর বেঁচে নেই। এর মাসখানেক পর তিনি পঙ্গু অবস্থায় বাড়ি ফেরেন।
১৯৭১ সালের মে মাসের শেষের দিকে সাতক্ষীরা জেলার জেলা সদর থেকে ১৫ কিলোমিটার দক্ষিণ-পশ্চিমে ভোমরা এলাকায় মার্চ-এপ্রিলের প্রতিরোধযুদ্ধ শেষে খুলনা-সাতক্ষীরা ও যশোর এলাকার একদল প্রতিরোধযোদ্ধা সমবেত হয়েছিলেন। ভোমরা এলাকাটি ভারত-বাংলাদেশ সীমান্তে। ওপারে ভারতের গোজাডাঙ্গা। যারা সে সময়ে সমবেত হয়েছিলেন তারা বেশির ভাগ ছিলেন ইপিআর সদস্য। আর ছিল অল্প কিছুসংখ্যক স্বল্প প্রশিক্ষণপ্রাপ্ত মুক্তিযোদ্ধা। তাদের ইপিআর সদস্যরাই প্রশিক্ষণ দিয়েছিলেন। পাকিস্তান সেনাবাহিনী মুক্তিযোদ্ধাদের অবস্থানে প্রচন্ড আক্রমণ করেছে। বিপুল সেনা ও সমরাস্ত্র নিয়ে তারা ঝাঁপিয়ে পড়ল মুক্তিযোদ্ধাদের ওপর। এই আক্রমণ আকস্মিক, তবে অপ্রত্যাশিত নয়। মুক্তিযোদ্ধারা আগে থেকেই সতর্ক ছিলেন। তারা সাহসের সঙ্গে আক্রমণ প্রতিরোধ করতে থাকলেন। শুরু হয়ে গেল তুমুল ভয়াবহ যুদ্ধ। গোলাগুলিতে গোটা এলাকা প্রকম্পিত। সেদিন পাকিস্তানি সেনা যারা আক্রমণে অংশ নিয়েছে তারা বেশ দুঃসাহসী। মুক্তিযোদ্ধাদের সব প্রতিরোধ উপেক্ষা করে তারা সামনে এগোতে থাকল। কোনো কোনো স্থানে মুক্তিযোদ্ধাদের প্রতিরোধ ভেঙে পড়ল। মুক্তিযোদ্ধাদের প্রতিরক্ষা অবস্থান বিভিন্ন স্থানে। সব অবস্থানেই পাকিস্তানি সেনারা একযোগে আক্রমণ করেছে। একটি অবস্থানে কয়েকজন সহযোদ্ধা নিয়ে আছেন দুদু মিয়া। তাদের নেতৃত্বে তিনি নিজেই। দুদু মিয়া পাকিস্তানি সেনাদের দুঃসাহসিকতায় বিচলিত হলেন না। সাহসের সঙ্গে আক্রমণ মোকাবিলা করে পাল্টা আক্রমণ করলেন। কাভারিং ফায়ারের ছত্রচ্ছায়ায় তাদের অবস্থানের দিকে ক্রল করে এগিয়ে আসছিল কয়েকজন পাকিস্তানি সেনা। দুদু মিয়া সহযোদ্ধাদের নিয়ে ঝাঁপিয়ে পড়লেন অগ্রসরমাণ পাকিস্তানি সেনাদের ওপর। ব্যাপক গোলাগুলিতে হতাহত হলো কয়েকজন পাকিস্তানি সেনা। থেমে গেল ওদের অগ্রযাত্রা। তখন তিনি আক্রমণের তীব্রতা আরও বাড়িয়ে দিলেন। শেষ পর্যন্ত তার এলাকা থেকে পাকিস্তানি সেনারা পিছু হটতে বাধ্য হলো। সেদিন ভোমরার যুদ্ধে দুদু মিয়াসহ কয়েকজন যথেষ্ট রণকৌশল ও বীরত্ব প্রদর্শন করেন। তাদের রণকৌশল ও বীরত্বে পাকিস্তান সেনাবাহিনীর ব্যাপক ক্ষয়ক্ষতি হয়। এই যুদ্ধ চলে ১৪-১৫ ঘণ্টা। শেষে পাকিস্তানি সেনারা নিহত ও আহত সহযোদ্ধাদের নিয়ে সেখান থেকে পালিয়ে যায়।
সা-ছেন-কুন-দ্গা'-স্ন্যিং-পো

সা-ছেন-কুন-দ্গা'-স্ন্যিং-পো () (১০৯২ - ১১৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন ছিলেন।
সা-ছেন-কুন-দ্গা'-স্ন্যিং-পো সা-স্ক্যা ধর্মসম্প্রদায়ের প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো ও তার স্ত্রী মা-গ্চিগ-ঝাং-মোর () পুত্র ছিলেন।
সা-ছেন-কুন-দ্গা'-স্ন্যিং-পোর পিতা 'খোন-দ্কোন-ম্ছোগ-র্গ্যাল-পো তাকে হেবজ্র তন্ত্র সম্বন্ধে শিক্ষা দেন। তার পিতার মৃত্যুর পর দ্বিতীয় সা-স্ক্যা-খ্রি-'দ্জিন রিন-ছেন-গ্রাগ্স তাকে শিক্ষাদান করেন। এছাড়াও ল্চাগ্স-থার-বা (), গ্রাগ্স-'ব্যোর-শেস-রাব () ও ছোস-ক্যি-র্গ্যাল-ম্ত্শান () প্রভৃতি বিখ্যাত বৌদ্ধ পণ্ডিত তার শিক্ষার ভার নেন। বারো বছর বয়সে তিনি রোং-ঙ্গুর-স্মিগ () নামক স্থানে দার-মা-স্ন্যিং-পো নামক বৌদ্ধ লামার নিকট অভিধর্মকোষ সম্বন্ধে শিক্ষালাভ করেন। রিন-ছেন-গ্রাগ্সের মৃত্যু হলে ১১১১ খ্রিষ্টাব্দে তিনি তৃতীয় সা-স্ক্যা-খ্রি-'দ্জিন নির্বাচিত হন। সা-স্ক্যা-খ্রি-'দ্জিন হিসেবে নির্বাচিত হওয়ার পর তিনি 'খোন-স্ক্যি-ছুব-গ্রা-ল্হা-বা () নামক তার এক আত্মীয়ের নিকট চক্রসম্বর এবং 'ব্রোগ-মি-শাক্য-য়ে-শেস দ্বারা প্রাপ্ত হেবজ্র তন্ত্র সম্বন্ধে শিক্ষালাভ করেন। এছাড়াও তিনি তার পিতার শিক্ষক মাল-ব্লো-গ্রোস-গ্রাগ্স-পার নিকট চক্রসম্বর, যমরি, পঞ্জরনাথ প্রভৃতি তন্ত্র সম্বন্ধে শিক্ষালাভ করেন। ঝাং-স্তোন-ছোস-'বার () নামক বিখ্যাত বৌদ্ধপণ্ডিত আট বছর ধরে মার্গফল সম্বন্ধে শিক্ষাদান করেন।
সা-ছেন-কুন-দ্গা'-স্ন্যিং-পো ত্সামো-রোং নামক স্থানের এক অভিজাত পরিবারের দুই বোনকে বিবাহ করেন। তার জ্যৈষ্ঠ পুত্র কুন-দ্গা'-'বার ()
ভারত থেকে শিক্ষালাভ করে ফিরে আসার সময় মাত্র কুড়ি বছর বয়সে মারা যান। তার অপর দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান পরবর্তীকালে সা-স্ক্যা-খ্রি-'দ্জিন নির্বাচিত হন। তার কনিষ্ঠ পুত্র দ্পাল-ছেন-'ওদ-পো () নিজে সা-স্ক্যা-খ্রি-'দ্জিন হতে না পারলেও টীণী ছীলেণ ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের পিতা ছিলেন।
সা-ছেন-কুন-দ্গা'-স্ন্যিং-পো ১১৪১ খ্রিষ্টাব্দ থেকে মার্গফল সম্বন্ধে শিক্ষাদান শুরু করেন। তার দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান ছাড়াও ফাগ-মো-গ্রু-পা-র্দো-র্জে-র্গ্যাল-পো তার প্রধান শিষ্য ছিলেন। তিনি মার্গফল তত্ত্বের বজ্রকথা নামক মৌখিক উপদেশকে লিখে রাখেন।
গুংতাং নামক স্থানে বসবাস করার সময়ে তাকে বিষক্রিয়ার মাধ্যমে হত্যার চেষ্টা করা হয়। তিনি এই হত্যার পরিকল্পনাতে বেঁচে গেলেও কিছুদিনের জন্য তার স্মৃতিভ্রংশ হয়ে যায়। ১১৫৮ খ্রিষ্টাব্দে সাতষট্টি বছর বয়সে ক্যাবো কাদাং নামক বৌদ্ধবিহারে তার মৃত্যু হয়।
রিন-ছেন-ব্জাং-পো

রিন-ছেন-ব্জাং-পো () (৯৫৮-১০৫৬) একজন বিখ্যাত তিব্বতী অনুবাদক ছিলেন। তিনি তিব্বত সাম্রাজ্যের পতনের পরে তিব্বতে দ্বিতীয়বার বৌদ্ধধর্ম প্রসারে গুরুত্বপূর্ণ ভূমিকা পালন করেন।
রিন-ছেন-ব্জাং-পো ৯৫৮ খ্রিষ্টাব্দে জন্মগ্রহণ করেন। প্রথমদিককার রচনাগুলিতে তার জন্মস্থান সম্বন্ধে কোন তথ্য জানা না গেলেও পরবর্তীকালে রচিত গ্রন্থগুলিতে গুজ রাজ্যের খ্বা-ত্সে-বিং-গির () নামক শহরকে তার জন্মস্থান বলে উল্লেখ করেছে। তার পিতার নাম ছিল গ্ঝোন-নু-দ্বাং-ফ্যুগ () এবং মাতার নাম ছিল চোগ-রো-কুন-ব্জাং-শেস-রাব-ব্স্তান-মা ()। গ্যু-স্গ্রা () নামক তার পরিবারগোষ্ঠী তিব্বতী জাতিগোষ্ঠীর অন্তর্গত ছিল না বলে ধারণা করা হয়। জন্মের সময় তার নাম রাখা হয় রিন-ছেন-দ্বাং-ফ্যুগ ()। তার জেষ্ঠ্য ভ্রাতা শেস-রাব-দ্বাং-ফ্যুগ (), কনিষ্ঠ ভ্রাতা য়োন-তান-দ্বাং-ফ্যুগ () ও ভগিনী কুন-স্রিং-শেস-ম্ত্শো () সকলেই বৌদ্ধ ধর্মে দীক্ষিত হন।
তেরো বছর বয়সে ম্খান-পো-য়ে-শেস-ব্জাং-পো () নামক এক বৌদ্ধ ভিক্ষু রিন-ছেন-দ্বাং-ফ্যুগকে বৌদ্ধমতে দীক্ষিত করেন। গুজ রাজ্যের দ্বিতীয় রাজা ব্যাং-ছুব-য়ে-শেস'-ওদের আদেশে ৯৭৫ খ্রিষ্টাব্দে তিনি অত্যন্ত কষ্ট সহ্য করে কাশ্মীর যাত্রা করেন। সেখানে তিনি শ্রদ্ধাকরবর্মন নামক এক পণ্ডিতের নিকট সাত বছর ধরে দর্শন ও তন্ত্র সম্বন্ধীয় সংস্কৃত গ্রন্থ অধ্যয়ন করেন। এই সময় তিনি রত্নবজ্রের নিকট যোগতন্ত্রযান, নারো পার নিকট গুহ্যসমাজতন্ত্র এবং নোর-বু-গ্লিং-পার নিকট দুর্গতিপ্রতিশোধনতন্ত্র সম্বন্ধে শিক্ষালাভ করেন। এরপর তিনি বিক্রমশীলা যাত্রা করে দীপঙ্করভদ্র, জিনাকর ও দুর্যচন্দ্রের সাতে চক্রসম্বর সম্বন্ধে অধ্যয়ন করে ৯৮৭ খ্রিষ্টাব্দে তিব্বত ফিরে যান।
গুজ রাজ্যের তৃতীয় রাজা ল্হা-লামা-ব্যাং-ছুব-ওদের পৃষ্ঠপোষকতায় তিনি থোলিং বৌদ্ধবিহারে সংস্কৃত গ্রন্থগুলির তিব্বতীতে অনুবাদ শুরু করেন। থোলিং বৌদ্ধবিহারে ভারতীয় পণ্ডিত ধর্মশ্রীভদ্র তার সাথে বোধিচর্যাবতার অনুবাদ করেন। রিন-ছেন-ব্জাং-পো তিব্বতে অষ্টসহস্রিকা প্রজ্ঞাপারমিতা ও অভিসময়ালঙ্কার প্রভৃতি বিখ্যাত গ্রন্থের অনুবাদ করেন। এছাড়াও তিনি সর্বতথাগততত্ত্বসংগ্রহের ওপর বহু টীকাভাষ্যের অনুবাদ করেন। তিনি তিব্বতে প্রথম চক্রসম্বর তন্ত্র এবং অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে প্রচার করেন। এছাড়াও তিনি প্রজ্ঞাবর্মণ দ্বারা রচিত বিশেষস্তবটীকা গ্রন্থটিকে অনুবাদ করেন।
তিনি দ্পাল-দ্পে-মেদ-ল্হুন-গ্যিস-গ্রুব-পা () এবং গ্সের-ক্যি-ল্হা-খাং () নামক দুইটি বৌদ্ধ মন্দিরে নির্মাণে অংশগ্রহণ করেন। এরপর তিনি ছয় বছর ধরে ভারতের বিভিন্ন স্থানে যাত্রা করে নতুন মন্দিরগুলির জন্য চিত্র ও স্থাপত্যকলা নির্মাণের জন্য কারিগর জোগাড় করেন। এই কারিগরদের মধ্যে ভিধক নামের একজনের উল্লেখ পাওয়া যায় যিনি খা-ত্সে শহরে অবস্থিত গো-খার-ল্হা-খাং মন্দিরে অবলোকিতেশ্বরের মূর্তি নির্মাণ করেন। এছাড়া তিনি উত্তরপশ্চিম লাদাখ অঞ্চলের লাংকা শহরের নিকটে 'খাব-ছার মন্দির, কিন্নর অঞ্চলে পু বৌদ্ধবিহার এবং ৯৯৬ খ্রিষ্টাব্দে স্পিতি অঞ্চলে তাবো বৌদ্ধবিহার নির্মাণ করেন।
রিন-ছেন-ব্জাং-পোর প্রধান শিষ্য মাল-ব্লো-গ্রোস-গ্রাগ্স-পা ধর্মকীর্তি রচিত প্রমাণবার্তিক অনুবাদ করেন। তার অপর প্রধান শিষ্য ছিলেন র্ঙ্গোগ-লো-ত্সা-বা-ব্লো-ল্দান-শেস-রাব (), গ্রাগ্স-রিন (), র্গ্যা-য়ে-ত্শুক (), গুং-পা-য়ে-শেস (), দ্কোন-ম্ছোগ-ব্র্ত্সেগ্স () প্রভৃতি।
প্রজ্ঞাবর্মণ

প্রজ্ঞাবর্মণ বা প্রজ্ঞাবর্মা বা শেস-রাব-গো-ছা () অষ্টম শতাব্দীর একজন ভারতীয় বৌদ্ধ গ্রন্থ রচয়িতা ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের আমন্ত্রণে তিব্বত গমন করে বিভিন্ন বৌদ্ধ গ্রন্থ তিব্বতী ভাষায় অনুবাদে সহায়তা করেন।
প্রজ্ঞাবর্মণ দেবাতিশায়স্তোত্রটীকা নামক গ্রন্থটি রচনা করেন। এই গ্রন্থ তিব্বতীতে ল্হা-লাস-ফুল-দু-ব্যুং-পা'ই-ব্স্তোদ-পা-গ্ন্যিস-ক্যি-'গ্রেল-পা () নামে সংরক্ষিত রয়েছে। তিনি উদ্ভাতসিদ্ধস্বামী রচিত বিশেষস্তব নামক গ্রন্থটির টীকাভাষ্য বিশেষস্তবগ্রন্থ রচনা করেন। পরবর্তীকালে বিখ্যাত তিব্বতী অনুবাদক রিন-ছেন-ব্জাং-পো এই টীকাগ্রন্থটিকে খ্যাদ-পার-দু-'ফাগ্স-পা'ই-ব্স্তোদ-পা'ই-র্গ্যা-ছের-ব্শাদ-পা () নামে অনুবাদ করেন। এছাড়াও প্রজ্ঞাবর্মণ উদানবর্গবিবর নামক একটি গ্রন্থও রচনা করেন। কিন্তু এই তিনটি মূল সংস্কৃত গ্রন্থই বর্তমানে অবলুপ্ত হয়েছে। একমাত্র তিব্বতী অনুবাদগুলির অস্তিত্ব বর্তমান।
প্রজ্ঞাবর্মণ য়ে-শেস-স্দে নামক তিব্বতী পন্ডিতের সাথে অভয়প্রদানামাপরাজিতা গ্রন্থটিকে তিব্বতী ভাষায় অনুবাদে সহায়তা করেন। এই গ্রন্থটি তিব্বতীতে 'ফাগ্স-পা-গ্ঝান-গ্যিস-মি-থুব-পা-মি-'জিগ্স-পা-স্ব্যিন-পা () নামে পরচিত। এছাড়া তিনি ধর্মকীর্তি রচিত হেতুবিন্দুপ্রকরণ গ্রন্থটিকে তিব্বতীতে অনুবাদ করেছিলেন।
রাস্পবেরি পাই

রাস্পবেরি পাই () ক্ষুদ্র সিঙ্গেল বোর্ড কম্পিউটারের একটি সিরিজ যেটি রাস্পবেরি পাই ফাউন্ডেশন নামে একটি সংগঠন কর্তৃক স্কুল এবং উন্নয়নশীল দেশে প্রাথমিক কম্পিউটার বিজ্ঞান শিক্ষার উদ্দেশ্যে উন্নয়ন করা হয়। অরিজিনাল মডেল প্রত্যাশার চেয়ে বেশি বিক্রি হয়, যা বিস্তৃত হয় এর লক্ষ্য বাজারেএ বাইরেও, যেমন রোবিটিকস। এর সাথে যন্ত্রানুষঙ্গ অন্তর্ভুক্ত থাকে না, যেমন কীবোর্ড, মাউজ বা কম্পিউটার কেস। যাইহোক, কিছু একসেসরিজ অনেকগুলো প্রাতিষ্ঠানিক ও অপ্রাতিষ্ঠানিক বান্ডেলে অন্তর্ভুক্ত ছিলো।
রাস্পবেরি পাইয়ের পেছনের অর্গানাইজেশনের আছে দুটো অংশ। প্রথম দুটো মডেল রাস্পবেরি পাই ফাউন্ডেশন কর্তৃক ডেভেলপ করা হয়। পাই মডেল বি এর মুক্তির পর, তৃতীয় মডেল বি+ উন্নয়নের জন্যে, ফাউন্ডেশন রাস্পবেরি পাই ট্রেডিং গঠন করে, যার প্রধান নির্বাহী কর্মকর্তা হন ইবেন আপটন। প্রযুক্তি উন্নয়নের দায়িত্বে আছে রাস্পবেরি পাই ট্রেডিং, যেখানে ফাউন্ডেশন হলো মূলত একটি দাতব্য সংগঠন, যারা উন্নয়নশীল দেশে প্রাথমিক কম্পিউটার বিজ্ঞান শিক্ষার প্রচার করে।
রাস্পবেরি পাই ফাউন্ডেশনের মতে, ফেব্রুয়ারি ২০১৫ নাগাত ৫ মিলিয়ন রাস্পবেরি পাই বিক্রি হয়েছে, যা এটাকে পরিণত করেছে সবচেয়ে বেশি বিক্রিত ব্রিটিশ কম্পিউটারে।
ভিসা ইনকর্পোরেটেড

ভিসা ইনকর্পোরেটেড বা ভিসা হল একটি আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দপ্তর যুক্তরাষ্ট্রের ক্যালিফোর্নিয়ার ফসটার সিটিতে অবস্থিত। কোম্পানিটি সারা বিশ্বে ইলেক্ট্রনিক ফান্ড ট্রান্সফারের সরঞ্জাম ও যন্ত্রপাতি এবং সফটওয়্যার সরবরাহ করে থাকে। এর প্রদত্ত সেবাগুলোর মধ্যে অন্যতম হলো ভিসা ব্রান্ডের ডেবিট কার্ড ও ক্রেডিট কার্ড। ভিসা কখনই কোন ব্যক্তি বা প্রতিষ্ঠানকে ক্রেডিট কার্ড বা ডেবিট কার্ড প্রদান করে না কিংবা কোন ধরনের কার্ডের জন্য ক্রেডিট সীমা নির্ধারন করে না। এটি শুধুমাত্র আর্থিক প্রতিষ্টানগুলোকে তাদের মক্কেলদের প্রদানের লক্ষে ভিসা ব্রান্ডের সরঞ্জাম প্রদান করে থাকে। নেলসন রিপোর্ট অনুযায়ী, ২০০৮ সালে যুক্তরাষ্ট্রের ইলেক্টনিক ফান্ড ট্রান্সফার বাজারের ৩৮% এবং ক্রেডিট কার্ড বাজারের প্রায় ৬০% ভিসার দখলে ছিল। ২০০৯ সালে ভিসা এর বৈশ্বিক নেটওয়ার্কের মাধ্যমে প্রায় ৬২ বিলিয়ন লেনদেন সম্পন্ন করে যাতে প্রায় ৪.৪ ট্রিলিয়ন মার্কিন ডলার লেনদেন হয়।
অস্ট্রেলিয়া, ওশেনিয়া, এশিয়া-প্যাসিফিক, উত্তর আমেরিকা, মধ্য ও দক্ষিণ আমেরিকা, ক্যারিবিয়ান, পশ্চিম ইউরোপ, মধ্য ও পূর্ব ইউরোপ, আফ্রিকা ও মধ্যপ্রাচ্যের বিভিন্ন দেশে ভিসার ব্যবসায়িক কর্মকাণ্ড রয়েছে। ভিসা ইউরোপ হল ভিসার একটি এক্সক্লুসিভ ট্রেডমার্ক লাইসেন্স যা শুধুমাত্র ইউরোপেই ব্যবহৃত হয়।
২০১৩ ফেডারেশন কাপ (বাংলাদেশ)

২০১৩ ফেডারেশন কাপ ফেডারেশন কাপের ২৬তম আসর। টুর্নামেন্ট শুরু হয় ২১ নভেম্বর এবং শেষ হয় ১৩ ডিসেম্বর। টুর্নামেন্টের স্পন্সর হয় ওয়াল্টন। ফেডারেশন কাপে বাংলাদেশ প্রিমিয়ার লিগের ৮টিসহ মোট ১২টি দল অংশ নেয়। ১২টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল নকআউট পর্বে খেলার যোগ্যতা অর্জন করে। টুর্নামেন্টের সবগুলো ম্যাচই আয়োজন করা হয় বঙ্গবন্ধু জাতীয় স্টেডিয়ামে।
ফাইনালে শেখ জামাল মুক্তিযোদ্ধাকে হারিয়ে চ্যাম্পিয়ন হয়। এটি তাদের দ্বিতীয় ফেডারেশন কাপ শিরোপা।
ব্সোদ-নাম্স-র্ত্সে-মো

ব্সোদ-নাম্স-র্ত্সে-মো () (১১৪২ - ১১৮২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন ছিলেন।
ব্সোদ-নাম্স-র্ত্সে-মো ১১৪২ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তার স্ত্রী মা-গ্চিগ-'ওদ-স্গ্রোনের () পুত্র ছিলেন।
শৈশবে ব্সোদ-নাম্স-র্ত্সে-মোর পিতাই তাকে হেবজ্র, চক্রসম্বর ও মার্গফল সম্বন্ধে শিক্ষাদান করেন। সতেরো বছর বয়সে তিনি গ্সাং-ফু-নে'উ-থোগ () বৌদ্ধবিহারে ফ্যা-পা-ছোস-ক্যি-সেং-গে () নামক বিখ্যাত বৌদ্ধ পন্ডিতের নিকটে এগারো বছর ধরে মধ্যমক দর্শন, বোধিচর্যাবতার ও প্রমাণবিনিশ্চয় সম্বন্ধে শিক্ষালাভ করেন।
ব্সোদ-নাম্স-র্ত্সে-মো ছাব্বিশ বছর বয়সে ছোস-লা-'জুগ-পা'ই-স্গো () নামক বিখ্যাত গ্রন্থ রচনা করেন। এছাড়াও তিনি বোধিচর্যাবতার, সম্পুততন্ত্র ও হেবজ্র তন্ত্র সম্বন্ধে টীকাভাষ্য রচনা করেন। তিনি মাত্র তিন বছর সা-স্ক্যা-খ্রি-'দ্জিন পদে থেকে তার ভাই গ্রাগ্স-পা-র্গ্যাল-ম্ত্শানকে পরবর্তী সা-স্ক্যা-খ্রি-'দ্জিন রূপে নির্বাচন করে অধ্যয়ন ও সাধনা করে বাকি জীবন অতিবাহিত করেন।
অভিধর্মকোষ

অভিধর্মকোষ () হলো চতুর্থ বা পঞ্চম শতাব্দীতে বসুবন্ধু দ্বারা রচিত অভিধর্ম বিষয়ক সংস্কৃত গ্রন্থ বিশেষ। এই গ্রন্থের আটটি অধ্যায়ে প্রায় ছয়শোটি শ্লোকে সর্বাস্তিবাদের সারসংক্ষেপ বর্ণনা করা হয়েছে। ভারত, তিব্বত সহ প্রাচ্যের মহাযান বৌদ্ধ ধর্মাবলম্বীদের মধ্যে এই গ্রন্থ সমাদৃত।
অভিধর্মকোষের আটটি অধ্যায় রয়েছে, এবং এগুলো হলো যথাক্রমে ধাতুনির্দেশ, ইন্দ্রিয়নির্দেশ, লোকনির্দেশ, কর্মনির্দেশ, অণুশয়নির্দেশ, পুদ্গলমার্গণির্দেশ, জ্ঞাননির্দেশ ও সমাধিনির্দেশ। অভিধর্মকোশের ওপর বসুবন্ধু নিজেই অভিধর্মকোশভাষ্য নামক টীকাভাষ্য রচনা করেন। এই ভাষ্যে তিনি পুদ্গলবিনিশ্চয় নামে একটি অতিরিক্ত অধ্যায় যুক্ত করেন।
পরমার্থ ও হিউয়েন সাঙ অভিধর্মকোশ চীনা ভাষায় অনুবাদ করেন। প্রথম দলাই লামা অভিধর্মকোশের ওপর থার-লাম-গ্সাল-ব্যেদ নামক টীকাভাষ্য রচনা করেন। এছাড়াও ম্ছিম্স-'জাম-পা'ই-দ্ব্যাংস ) নামক বৌদ্ধ পণ্ডিত ম্দ্জোদ-'গ্রেল-ম্ঙ্গোন-পা'ই-র্গ্যান ) শিরোনামে আরেকটি টীকাভাষ্য রচনা করেন।
ত্রিংশিকাবিজ্ঞপ্তিমাত্রতা

ত্রিংশিকাবিজ্ঞপ্তিমাত্রতা () বসুবন্ধু রচিত একটি মহাযান গ্রন্থ বিশেষ।
চতুর্থ শতাব্দীতে বসুবন্ধু ত্রিংশিকাবিজ্ঞপ্তিমাত্রতা রচনা করেন। এই গ্রন্থে মহাযান বৌদ্ধধর্মের যোগাচার সম্বন্ধীয় মূল তত্ত্বগুলি স্থান পেয়েছে। ৬৪৮ খ্রিষ্টাব্দে হোংফু বৌদ্ধবিহারে হিউয়েন সাঙ এই গ্রন্থকে চীনা ভাষায় অনুবাদ করেন। তিনি ত্রিংশিকাবিজ্ঞপ্তিমাত্রতার ওপর ভিত্তি করে ছেং ওয়েইশি লুন () নামক গ্রন্থটিও রচনা করেন।
রাবাত

রাবাত (, , ), “আর্‌-রাবাত্‌”) মরক্কোর রাজধানী, প্রধান প্রশাসনিক কেন্দ্র ও দেশের সপ্তম বৃহত্তম শহর, আনুমানিক শহুরে জনসংখ্যা ৫,৮০,০০০ (২০১৪) এবং মেট্রোর জনসংখ্যা ১২ লাখেরও বেশি। এটি রাবাত-সালে-কেনিট্রা প্রশাসনিক অঞ্চলের রাজধানীও। রাবাত আটলান্টিক মহাসাগরে বোউ রেগ্রেগ নদীর মুখে অবস্থিত।
রাবাত ১২ শতকে আলমোহাদের দ্বারা প্রতিষ্ঠিত হয়েছিলআলমোহাদের দ্বারা প্রতিষ্ঠিত হয়েছিল। শহরটি প্রথমে দ্রুত বৃদ্ধি পেয়েছিল কিন্তু আলমোহাদের পতনের পর এটি প্রায় পরিত্যাক্তের পর্যায়ে চলে যায়। ১৭ শতকে, রাবাত বারবারী জলদস্যুদের আশ্রয়স্থল হয়ে ওঠে। ফরাসিরা যখন ১৯১২ সালে মরক্কোর উপর উপনিবেশ স্থাপন করে, তখন তারা রাবাতকে এর প্রশাসনিক কেন্দ্র করে। ১৯৫৫ সালে মরক্কো স্বাধীনতা অর্জন করলে রাবাতকে রাজধানী করে।
রাবাত, তেমারা এবং সালে ১.৮ মিলিয়নেরও বেশি লোকের সমন্বয়ে গঠিত। পলি-সম্পর্কিত সমস্যাগুলি বন্দর হিসাবে রাবাতের ভূমিকাকে হ্রাস করেছে; যাইহোক, রাবাত এবং সালে এখনও টেক্সটাইল, খাদ্য প্রক্রিয়াকরণ এবং নির্মাণ শিল্পে গুরুত্ব বজায় রেখেছে। এছাড়াও, পর্যটন এবং মরক্কোর সমস্ত বিদেশী দূতাবাসের উপস্থিতি রাবাতকে দেশের অন্যতম গুরুত্বপূর্ণ শহর হিসাবে গড়ে তুলেছে। সিএনএন তার "২০১৩ সালের শীর্ষ ভ্রমণ গন্তব্যে" জরীপে মরক্কোর রাজধানী দ্বিতীয় স্থানে রেখেছিল। এটি মরক্কোর চারটি ঐতিহাসিক সাম্রাজ্যিক শহরের মধ্যে একটি, এবং রাবাতের মদিনা বিশ্ব ঐতিহ্যবাহী স্থান হিসেবে তালিকাভুক্ত। রাবাত রেলওয়ে নেটওয়ার্ক এবং নিকটবর্তী রাবাত-সালে বিমানবন্দরের মাধ্যমে প্রবেশযোগ্য।
রাবাত নামটি এসেছে আরবি শব্দ الرِّبَاط (er-Ribât) থেকে, যার অর্থ ধর্মশালা, একটি ইসলামিক ভিত্তি বা দুর্গ। এই নামটি رِبَاطُ الْفَتْح (রিবাতুল-ফেত) এর সংক্ষিপ্ত রুপ যার অর্থ বিজয়ের রিবাত বা বিজয়ের দুর্গ। ১১৭০ সালে আলমোহাদরা যখন শহরটিকে একটি নৌ ঘাঁটি হিসাবে প্রতিষ্ঠা করেছিল তখন তাদের দেওয়া একটি উপাধি।
খ্রিস্টপূর্ব প্রথম সহস্রাব্দে ফিনিশিয়ানরা বর্তমান মরক্কোর আটলান্টিক উপকূলে বেশ কয়েকটি বাণিজ্য উপনিবেশ প্রতিষ্ঠা করেছিল, কিন্তু এই এলাকায় সালা বা শাল্লাট নামে ফিনিশিয়ান বসতির অস্তিত্ব নিয়ে প্রত্নতাত্ত্বিকদের মধ্যে বিভক্তি আছে। খ্রিস্টপূর্ব প্রথম শতাব্দীর দিকে স্থানীয় বাসিন্দারা নব্য-পুনিক ভাষায় লিখতেন, কিন্তু অঞ্চলটি রোমের প্রভাভাধীন ছিল। খ্রিস্টপূর্ব প্রথম শতাব্দীতে এটি আনুষ্ঠানিকভাবে রোম দ্বারা সংযুক্ত হওয়ার আগে পর্যন্ত এটি প্রাচীন বারবার মৌরেটানীয় রাজ্যের অধীনে ছিল। বর্তমান প্রাচীর ঘেরা শহরের ঠিক দক্ষিণে, যে এলাকা এখন চেল্লা নামে পরিচিত, রোমানরা সালা কলোনিয়া নামে একটি শহর তৈরি করেছিল। খনন থেকে জানা যায়, পুরানো মৌরেটানিয়ান কাঠামো,রোমান কাঠামো নির্মাণের আগে বিদ্যমান ছিল। মৌরেতানিয়া টিংগিটানা প্রদেশের প্রাচীন লিক্সাস শহরের সাথে, সালা কলোনিয়া ছিল আটলান্টিক উপকূলে রোমানদের দুটি প্রধান নৌ ঘাঁটির একটি। সালা বন্দর (বর্তমানে বিলুপ্ত) দক্ষিণ-পশ্চিম দিকের আনফা এবং ইনসুলা পুরপুররিয়া (মোগাদর দ্বীপ) পর্যন্ত রোমান বাণিজ্যিক জাহাজের ঘাঁটি হিসাবে ব্যবহৃত হত।
এই অঞ্চলে পাওয়া ভিসিগোথিক এবং বাইজেন্টাইন উত্সের প্রত্নতাত্ত্বিক নিদর্শনগুলি সালা এবং রোমান ইউরোপের মধ্যে বাণিজ্যিক বা রাজনৈতিক যোগাযোগের অস্তিত্ব প্রমাণ করে, যেটি ৭ম শতাব্দীতে উত্তর আফ্রিকায় বাইজেন্টাইনদের উপস্থিতি প্রমান করে। যাইহোক, সালা ৫ম শতাব্দী থেকে পরিত্যক্ত হতে শুরু করে, যখন মুসলিম আরবরা ৭ম শতাব্দীতে এই অঞ্চলে আসে এবং ইসলামী প্রভাব প্রতিষ্ঠা করে।
রাবাত সালে আন্তর্জাতিক বিমানবন্দর শহরের তথা দেশের প্রধান বিমানবন্দর।
গ্রাগ্স-পা-র্গ্যাল-ম্ত্শান (সাক্য ত্রিজিন)

গ্রাগ্স-পা-র্গ্যাল-ম্ত্শান () (১১৪৭ - ১২১৬) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন ছিলেন।
গ্রাগ্স-পা-র্গ্যাল-ম্ত্শান ১১৪৭ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তার স্ত্রী মা-গ্চিগ-'ওদ-স্গ্রোনের () পুত্র ছিলেন। তার জ্যৈষ্ঠ ভ্রাতা ব্সোদ-নাম্স-র্ত্সে-মো ছিলেন সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন।
গ্রাগ্স-পা-র্গ্যাল-ম্ত্শান তার পিতার নিকট আট থেকে বারো বছর বয়স পর্যন্ত শিক্ষালাভ করেন। তিনি তাকে বোধিসত্ত্ব শপথ, হেবজ্র তন্ত্র, সম্বরবিংশতিকা ও সুরারোদ্ভূত সাধনা সম্বন্ধে শিক্ষাদান করেন। তার পিতার মৃত্যুর পর তিনি তার ভ্রাতা ব্সোদ-নাম্স-র্ত্সে-মো ছাড়াও গ্ত্সুগ-তোর-র্গ্যাল-পো (), ৎশুল-খ্রিম্স-গ্রাগ্স (), সুম-পা-লো-ৎসা-বা-দার-মা-য়োন-তান (), দ্পাল-ম্ছোগ-দাং-পো'ই-র্দো-র্জে () ও নেপালী পণ্ডিত জয়সেনের নিকট শিক্ষালাভ করেন।
গ্রাগ্স-পা-র্গ্যাল-ম্ত্শানের বয়স যখন চৌদ্দ, তখন তার ভ্রাতা অধ্যয়ন ও সাধনার উদ্দেশ্যে সা-স্ক্যা-খ্রি-'দ্জিনের পদ ছেড়ে দিলে, তিনি পরবর্তী গোষ্ঠী প্রধান হন। এই পদে তিনি সাতান্ন বছর অধিষ্ঠিত থাকেন।
গ্রাগ্স-পা-র্গ্যাল-ম্ত্শান বহু আধ্যাত্মিক সঙ্গীত, একটি চিকিৎসাশাস্ত্র সংক্রান্ত ও একটি জ্যোতিষবিদ্যা সংক্রান্ত গ্রন্থ রচনা করেন। তিনি তার পিতা ও ভ্রাতার জীবনী ছাড়াও তিব্বতের সম্রাটদের ইতিহাস, ভারত ও তিব্বতে মার্গফলের ইতিহাস ও বোধিচর্যাবতারের ওপর টীকাভাষ্য রচনা করেন। এছাড়া তিনি মার্গফল সংক্রান্ত তার পিতা ও ফাগ-মো-গ্রু-পা-র্দো-র্জে-র্গ্যাল-পোর মৌখিক শিক্ষাগুলিকে লিপিবদ্ধ করেন। তিনি তার পিতামহ 'খোন-দ্কোন-ম্ছোগ-র্গ্যাল-পো ও দুই ভ্রাতার মূর্তি ছাড়াও তার পিতার জন্য স্তূপ তৈরী করেন।
দ্পাল-ম্ছোগ-দাং-পো'ই-র্দো-র্জে

দ্পাল-ম্ছোগ-দাং-পো'ই-র্দো-র্জে () একাদশ শতাব্দীর একজন তিব্বতী অনুবাদক ছিলেন।
দ্পাল-ম্ছোগ-দাং-পো'ই-র্দো-র্জে একাদশ শতাব্দীর মধ্যভাগে বা শেষ ভাগে তিব্বতের সুমপা শহরে জন্মগ্রহণ করেন। তিনি প্রথমে তিব্বতে শিক্ষালাভ করার পর নেপাল ও কাশ্মীর থেকেও বৌদ্ধধর্ম সম্বন্ধে অধ্যয়ন করেন। তিনি নালন্দা বিশ্ববিদ্যালয়ে সংস্কৃত ও মার্গফল সম্বন্ধে শিক্ষালাভ করেন।
তিনি ভারতীয় পণ্ডিত নাগরক্ষিতের সাথে সংস্কৃত থেকে তিব্বতী ভাষায় ছোস-দাং-ছোস-ছেন-গ্তান-লা-ফাব-পা () এবং ব্যিস-পা-'জুগ-পা'ই-র্তোগ-গে () নামক দুইটি গ্রন্থ অনুবাদ করেন। এরপর তিনি তিব্বত ফিরে এসে দ্ব্যাংস-চান-মা () নামক তত্ত্ব প্রচার করেন।
দ্পাল-ম্ছোগ-দাং-পো'ই-র্দো-র্জের একমাত্র শিষ্য ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শান।
শাক্যশ্রীভদ্র

শাক্যশ্রীভদ্র (১১২৭- ১২২৫) একজন বিখ্যাত ভারতীয় বৌদ্ধ পণ্ডিত ছিলেন।
শাক্যশ্রীভদ্র কাশ্মীরের দশোভরা নামক স্থানে ১১২৭ খ্রিষ্টাব্দে জন্মগ্রহণ করেন। তার ভ্রাতার নাম ছিল বুদ্ধচন্দ্র। লক্ষ্মীধর নামক এক ব্রাহ্মণের নিকট তিনি দশ বছর বয়সে ব্যাকরণ অধ্যয়ন করেন। তেইশ বছর বয়সে সুখশ্রীভদ্রদেবের নিকট ভিক্ষুর শপথ গ্রহণ করেন। তিরিশ বছর বয়সে তিনি নালন্দা বিশ্ববিদ্যালয় গমন করে শান্তকরগুপ্ত এবং দশবলের নিকট অধ্যয়ন করেন।
শাক্যশ্রীভদ্রের বয়স যখন সাতাত্তর, তখন খ্রো-ফু-লো-ত্সা-বা-ব্যাম্স-পা-দ্পাল ) নামক এক তরুণ তিব্বতী অনুবাদক তাকে তিব্বত যাত্রার আমন্ত্রণ করেন। মধ্যমক ও প্রজ্ঞাপারমিতা তত্ত্বের ওপর পণ্ডিত সুগতশ্রী, বিনয় সম্বন্ধে পণ্ডিত জয়দত্ত, বৈয়াকরণ ও অভিধর্ম সম্বন্ধে পণ্ডিত বিভূতিচন্দ্র, তার্কিক দানশীল, ছন্দব্যাকরণবিদ সংঘশ্রী এবং বোধিচর্যাবতার, কালচন্দ্র ও কালচক্র সম্বন্ধে পণ্ডিত মহাবোধি প্রভৃতি শাক্যশ্রীভদ্রের সাথে তিব্বত যাত্রা করেন।
খ্রো-ফুতে তিনি প্রজ্ঞাপারমিতা, প্রতিমোক্ষ ও মহাযানসূত্রালঙ্কার সম্বন্ধে শিক্ষা দান করেন। এছাড়াও তিনি স্নার-থাং, ম্ত্শুর-ফু, র্বা-স্গ্রেং, থাং-পো-ছে ও সম-য়ে বৌদ্ধবিহার গমন করে সেখানেও শিক্ষাদান করেন। ১২১০ খ্রিষ্টাব্দে তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানকে কালচক্র, বিনয়, ভাষাতত্ত্ব, তর্কবিদ্যা ও অভিধর্ম সম্বন্ধে শিক্ষাদান করেন। শাক্যশ্রীভদ্র ও সাক্য পণ্ডিত উভয়ে মিলে ধর্মকীর্তি রচিত প্রমাণবার্তিক পুনরায় অনুবাদ করেন। শাক্যশ্রীভদ্র তিব্বতে গ্দান-গ্চিগ-পা () নামক একটি নতুন ধর্মসম্প্রদায় স্থাপন করেন। ১২১৪ খ্রিষ্টাব্দে তিনি তিব্বত ত্যাগ করে কাশ্মীর চলে যান।
কাশ্মীরে বারো বছর অতিবাহিত করার সময় তিনি বহু বৌদ্ধ মন্দির স্থাপন করে ও বৌদ্ধ ধর্ম প্রচার করেন। ১২২৫ খ্রিষ্টাব্দ সেখানে তার মৃত্যু হয়।
শেখ রাসেল ক্রীড়া চক্র

শেখ রাসেল ক্রীড়া চক্র বাংলাদেশের একটি ফুটবল ক্লাব। দলটি বাংলাদেশ প্রিমিয়ার লিগে খেলে থাকে। ২০১২ সালে দলটি ফেডারেশন কাপ জয় করে যা ছিল দলটির প্রথম কোন বড় শিরোপা জয়। ২০১২-১৩ মৌসুমে দলটি বাংলাদেশ প্রিমিয়ার লিগে চ্যাম্পিয়ন হয়।
বঙ্গবন্ধুর কনিষ্ঠ পুত্র শেখ রাসেলের স্মৃতিকে জাগরূক রাখার জন্যই এই ক্লাব প্রতিষ্ঠা করা হয়। ১৯৯৫ সালে পাইওনিয়ার ফুটবল লিগে খেলার মাধ্যমে যাত্রা শুরু করে ক্লাবটি।
২০২২-২৩ মৌসুমের জন্য শেখ রাসেল ক্রীড়া চক্রের খেলোয়াড়।
পি/২০১৩ পি৫

পি/২০১৩ পি৫ () ২০১৩ খ্রিষ্টাব্দের ২৭শে আগস্ট প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা আবিষ্কৃত একটি গ্রহাণু বিশেষ।
হাবল স্পেস টেলিস্কোপ দ্বারা ২০১৩ খ্রিষ্টাব্দের ১০ই সেপ্টেম্বর পর্যবেক্ষণ করে বোঝা যায়, এই গ্রহাণুতে ধুমকেতুর মতো ছয়টি লেজ রয়েছে। এই লেজগুলি পর্যবেক্ষণ করে ধারণা করা হয়েছে, যে গ্রহাণুটি প্রচন্ড গতিতে নিজের অক্ষের চারিদিকে ঘূর্ণায়মান বলে সেটি থেকে তীব্র গতিতে পদার্থের নিক্ষেপ ঘটে চলেছে।জার্মানীর ম্যাক্স প্ল্যাঙ্ক ইনস্টিটিউট ফর সোসাল সায়েন্স প্রতিষ্ঠানের গবেষক জেসিকা আগরওয়ালের তৈরী করা গ্রহাণুটির ত্রিমাত্রিক অবয়ব থেকে বোঝা যায়, যে লেজগুলি পরপর পর্যায়কালীন ভাবে ঘটে যাওয়া পদার্থ নিক্ষেপণের ফলে তৈরী হয়েছে। এই নিক্ষিপ্ত পদার্থগুলি সূর্যের তাপীয় শক্তির প্রভাবে বাষ্পে পরিণত হয়ে চলেছে।
এই গ্রহাণুটির ব্যাসার্ধ প্রায় প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা ধৃত গ্রহাণুটির চিত্র থেকে এই গ্রহাণুর অদ্ভুত রকমের বৈশিষ্ট্য নজরে আসে। অন্যান্য গ্রহাণুর মতো এই গ্রহাণুটি আলোর ক্ষুদ্র বিন্দু হিসেবে নজরে না এসে একটি আবছা বস্তু হিসেবে ধরা পড়ে।
পিএনভি জে২০২৩৩০৭৩+২০৪৬০৪১

পিএনভি জে২০২৩৩০৭৩+২০৪৬০৪১ সুংস তারামন্ডলে অবস্থিত একটি উজ্জ্বল নবতারা বিশেষ। এই মহাজাগতিক বস্তুটি ২০১৩ খ্রিষ্টাব্দের ১৪ই আগস্ট জাপানের জ্যোতির্বিদ কোইচি ইতাগাকি আবিষ্কার করেন। তার আবিষ্কার লা পালমাতে অবস্থিত লিভারপুল দূরবীক্ষণ যন্ত্র দ্বারা পর্যবেক্ষণ করে নিশ্চিত করা হয়। ২০১৩ খ্রিষ্টাব্দে ১৪ই আগস্ট নক্ষত্রটির আপেক্ষিক কান্তিমান ছিল ৬.৮ এবং ১৬ই আগস্ট আপেক্ষিক কান্তিমান ছিল ৪.৩
আখতার হামিদ খান

আখতার হামিদ খান (; ১৫ জুলাই ১৯১৪ - ৯ অক্টোবর ১৯৯৯) একজন পাকিস্তানি সমাজ বিজ্ঞানী ও কর্মী ছিলেন। তিনি বাংলাদেশ,পাকিস্তান এবং অন্যান্য উন্নয়নশীল দেশে অংশগ্রহণমূলক পল্লী উন্নয়ন ব্যবস্থা প্রতিষ্ঠার লক্ষ্যে আজীবন কাজ করেছেন। তার বিশেষ অবদান ছিল পল্লী উন্নয়নের জন্য একটি ব্যাপক প্রকল্প, কুমিল্লা মডেল (১৯৫৯) প্রতিষ্ঠা। এই পরিকল্পনার জন্য তিনি রামোন ম্যাগসেসে পুরস্কার লাভ করেন এবং মিশিগান স্টেট ইউনিভার্সিটি তাকে 'ডক্টরাল' ডিগ্রী প্রদান করে। রেল্ফ শুমেখার তার বইয়ে লিখেছেন: "তার স্কেন্ডিনেভিয়ান সহকর্মীরা এবং অন্যান্য উপদেষ্টারা তাকে নোবেল শান্তি পুরস্কারর জন্য মনোনীত করেছিলেন।"
তিনি ভারতের আগ্রায় জন্মগ্রহণ করেন। ১৯৩৪ সালে তিনি আগ্রা বিশ্ববিদ্যালয় থেকে এম.এ ডিগ্রি লাভ করেন। এর পর তিনি ভারতীয় সিভিল সার্ভিসে (আইসিএস) যোগ দেন। আইসিএস-এর শিক্ষানবিশ হিসেবে তিনি ক্যাম্ব্রিজ বিশ্ববিদ্যালয়ে সাহিত্য এবং ইতিহাস অধ্যয়ন করেন এবং এম.এ ডিগ্রি লাভ করেন।
তিনি ১৯৩৬ ব্যাচের আইসিএস কর্মকর্তা ছিলেন। তিনি ১৯৪৩ সালে ভারতীয় সিভিল সার্ভিসের চাকুরির সমাপ্তি ঘটিয়ে ১৯৫০ সালে কুমিল্লা ভিক্টোরিয়া কলেজ-এ অধ্যক্ষের দায়িত্ব গ্রহণ করেন। তিনি এ কলেজে ১৯৫৮ সাল পর্যন্ত চাকুরি করেন। ১৯৫৮ সালে তিনি মিশিগান স্টেট ইউনিভার্সিটিতে পল্লী উন্নয়নের উপর বিশেষ প্রশিক্ষণ গ্রহণ করেন। এই প্রশিক্ষণ বাস্তবায়িত করার লক্ষ্যে ১৯৫৯ সালে তিনি কুমিল্লায় পল্লী উন্নয়ন একাডেমি (বার্ড) প্রতিষ্ঠা করেন এবং এর প্রথম কার্যকরী পরিচালক নিযুক্ত হন। বার্ডের পরিচালক হিসেবে তিনি ১৯৭১ সাল পর্যন্ত কাজ করেন। পল্লী উন্নয়নে তাঁর অগ্রণী ভূমিকার জন্য তাঁকে সিতারা-ই-পাকিস্তান (১৯৬১) প্রদান করা হয়।১৯৬৩ সালে ড. আখতার হামিদ খান তাঁর কুমিল্লা মডেলের জন্য এশিয়ার নোবেল পুরস্কার খ্যাত ‘র‍্যামন ম্যাগসেসাই পুরস্কার’ পান। মিশিগান স্টেট বিশ্ববিদ্যালয় ১৯৬৪ সালে তাঁকে সম্মানসূচক ডক্টর অব লজ’ এ ভূষিত করে।বাংলাদেশের স্বাধীনতার পর তিনি পাকিস্তানে চলে যান এবং প্রথমে লায়ালপুরস্থ কৃষি বিশ্ববিদ্যালয়ে ও পরে করাচি বিশ্ববিদ্যালয়ে একজন ফেলো হিসেবে ১৯৭২-১৯৭৩ সাল পর্যন্ত কাজ করেন। ১৯৭৩-৭৯ সালে তিনি মিশিগান স্টেট ইউনিভার্সিটিতে ভিজিটিং প্রফেসর হিসেবে কাজ করেন। ১৯৭৮-৭৯ সালে তিনি বগুড়ায় পল্লী উন্নয়ন একাডেমীর উপদেষ্টার দায়িত্ব পালন করেন। তিনি সুইডেনের লুন বিশ্ববিদ্যালয়ের উড্র উইলসন স্কুল, প্রিন্সটন বিশ্ববিদ্যালয়, হার্ভার্ড বিশ্ববিদ্যালয় এবং অক্সফোর্ড বিশ্ববিদ্যালয়েও ভিজিটিং প্রফেসর হিসেবে কাজ করেন।ইংরেজি, বাংলা, আরবি, ফারসি, উর্দু ও হিন্দি ভাষায় দক্ষ আখতার হামিদ খান বহু নিবন্ধ, প্রতিবেদন ও গ্রন্থ রচনা করেছেন। বার্ড তাঁর লেখাগুলিকে তিনটি খন্ড ডে ওয়ার্কস অব আখতার হামিদ খান (১৯৮২) শিরোনামে প্রকাশ করেছে।
পেড্রো দে বেটানকোর্ট

পেড্রো দে বেটানকোর্ট বা সেন্ট জোসেফ বেটানকুরের পিটার (, ) (জন্ম: ২১শে মার্চ, ১৬২৬ (তেনেরিফে) - মৃত্যু: ২৫শে এপ্রিল, ১৬৬৭ (অ্যান্টিগুয়া গুয়াতেমালা) ছিলেন একজন স্পেনীয় সন্ত এবং ধর্মপ্রচারক ছিল। তিনি "আমেরিকাসের আসসিসির সেন্ট ফ্রান্সিস" হিসাবে পরিচিত। এছাড়াও তাকে হেরমানো পেড্রো দে সান জোস বেটানকোর্ট বা আরও সহজভাবে হেরমানো পেড্রো, সান্টো হেরমানো পেড্রো, বা সান পেড্রো দে ভিলাফ্লোর বলা হত। এটি কানারি দ্বীপপুঞ্জ, গুয়াতেমালা ও মধ্য আমেরিকার প্রথম সেন্ট হয়। তিনি ক্ষতিগ্রত, দুর্বল এবং দরিদ্রের জন্য অনেক কাজ করে গিয়েছেন যা পরবর্তী শতাব্দীতে কলকাতায় মাদার টেরিজা করেছেন।
পেড্রো তেনেরিফে দ্বীপের ভিলাফ্লোরতে জন্মগ্রহণ করেন। তিনি বর্তমান গ্রানাদিল্লা দে আবোনার পৌরসভার এল মেদানো শহরের নিকর্ট শুষ্ক অঞ্চলের একটি ছোট গুহার মধ্যে কিছু সময় কাটিয়েছেন। তিনি সেখানে একজন রাখাল বালক হিসেবে ২৩ বছর বয়স পর্যন্ত কাজ করেন। পরে তিনি গুয়াতেমালায় সরকারি সেবা জড়িত একজন আত্মীয় সাথে দেখা করার উদ্দেশ্যে রওনা হন। কিন্তু মাঝ পথে হাভানা, কিউবাতে আশার পরে তার টাকা শেষ হয়ে যায়। তিনি কিউবাতে কিছু সময় কাজ করার পরে পরবর্তী বছর সেই টাকা দিয়ে অ্যান্টিগুয়া গুয়াতেমালাতে আসেন। তিনি এতো দুঃস্থ অবস্থায় গুয়াতেমালাতে এসে পৌছান যে, তিনি একটি রুটি বিতরনের সারিতে যোগ দেন যা ফ্রান্সিস্কান্স প্রতিষ্ঠিত করেছিল।
তিনি অধিরভাবে একটি পুরোহিত হতে চেয়েছিল এবং শীঘ্রই গুরুগিরি জন্য পড়াশোনা আশা স্থানীয় জেসুইট কলেজ (সান বোরজিয়ার জেসুইট কলেজ) যে নাম নথিভুক্ত করেন। তিনি প্রায় অসুস্থায় পড়ে গিয়েছিলেন কিন্তু পরে তিনি স্বাস্থ্য পুনরুদ্ধার করতে পারেন। তিনি একজন আমেরিকাসে যিশুর জন্মবিষয়ক চিত্রের অকিস্থলের প্রধান প্রচারক।
তিনি অন্যদের সাহায্য করার মত মহৎ কাজ করে গিয়েছেন। তার প্রকৃত এবং স্বার্থক কাজসমূহের মধ্যে অবহেলিতদের যেমন, কুষ্ঠরোগী, বন্দী, ক্রীতদাস এবং ভারতীয়দের জন্য বিশেষ সুবিধাপ্রাপ্ত এবং মানবাধিকারের জন্য অগ্রদূত হিসেবে কাজ করে গিয়েছেন।
তিনি ৪১ বছর বয়সে অ্যান্টিগুয়া গুয়াতেমালায় মারা যান।
আঁস্তিত্যু দ্য দ্রোয়া আঁতেরনাসিওনাল

আঁস্তিত্যু দ্য দ্রোয়া আঁতেরনাসিওনাল (; "আন্তর্জাতিক আইন গবেষণা প্রতিষ্ঠান") আন্তর্জাতিক আইন সম্পর্কিত প্রশিক্ষণ ও গবেষণার জন্য প্রতিষ্ঠিত একটি প্রতিষ্ঠান। বিশ্বের বিভিন্ন দেশের প্রখ্যাত আইনজীবীরা এর সদস্য। এই সংস্থাটি ১৯০৪ সালে শান্তিতে নোবেল পুরস্কার লাভ করে।
১৮৭৩ সালের ৮ সেপ্টেম্বর বেলজিয়ামের জেন্ট শহরে "সাল দ্য লার্স্যনাল" ("Salle de l'Arsenal") ভবনে ১১জন প্রখ্যাত আইনজীবীর সমন্বয়ে প্রতিষ্ঠানটি গঠিত হয়।
১৮৭৩ সালে এর প্রতিষ্ঠাকালীন সদস্যগণ হলেন:
এই ইনিস্টিটিউটটি একটি বার্ষিক প্রতিবেদন প্রকাশ করে।
গেন্ট

গেন্ট (; , ; , ) বেলজিয়ামের ফ্লেমিশ অঞ্চলে অবস্থিত একটি নগর এবং পৌরসভা। এটি পূর্ব ফ্লান্ডার্স প্রদেশের রাজধানী এবং সর্ববৃহত্ শহর। এখানে একটি বন্দর এবং একটি বিশ্ববিদ্যালয় রয়েছে।
চিত্রা উড়ো টিকটিকি

উড়ো টিকটিকি (বৈজ্ঞানিক নাম:"Draco maculatus") যা চিত্রা উড়ন্ত টিকটিকি বা উড়ুক্কু গিরগিটি নামেও পরিচিত এক ধরনের টিকটিকি যা গাছ থেকে গাছে উড়ে যায়। এরা উড়ে উড়ে গাছ পরিবর্তন করে। 
উড়ো টিকটিকি গড় উচ্চতা সাধারণত ২১ সেন্টিমিটার। এদের লেজ ও দেহের দৈর্ঘ্যের পার্থক্য আছে। এদের লেজ ১৩ সেন্টিমিটারের মত এবং দেহ ৮ সেন্টিমিটারের মত হতে পারে বা তারতম্য হতে পারে। দেহের দুপাশে ডানা দেখতে পর্দার মত। ওড়ার সময় উড়ো টিকটিকির পর্দা পরিলক্ষিত হয়। দেহের উপরিভাগ বাদামি রঙের এবং তাতে গাঢ় ফোঁটা দেখা যায়। দেহের নিচের অংশের রং উপরিভাগ থেকে ভিন্ন কিছুটা ফ্যাকাশে ধরনের। পর্দার ওপরটা লাল, হলুদ বা সবুজ রঙের এবং নিচের অংশ হলুদ রঙের হয়ে থাকে। ডানাওলা পর্দার ওপর ও নিচের দিকে কালো ফোঁটা দেখা যায়। এদের গলার নিচে একজোড়া থলে দেখা যায়, যা উত্তেজিত হলে ফুলিয়ে থাকে। এদের থলের রং হলুদ তবে গোড়ার দিকে নীল ফোঁটা থাকতে পারে। পুরুষ টিকটিকির থলে স্ত্রী টিকটিকি থেকে সাধারণত বড় হয়। মার্চ মাস থেকে জুন মাস এদের প্রজননকাল। 
উড়ো টিকটিকি দক্ষিণ-পূর্ব এশিয়ায় পাওয়া যায়। বাংলাদেশ, ভারত, থাইল্যান্ড, মালয়েশিয়া, মিয়ানমার, চীন, কম্বোডিয়া ও লাওসে এদের দেখা মেলে।
উড়ো টিকটিকি গাছে বাস করে। এরা নীরব ও লাজুক প্রকৃতির। বড় গাছে অনেক সময় জোড়ায় দেখা যায়। দিনের বেলায় সক্রিয় থাকে। গলার থলে ফোলালে সহজে খুঁজে পাওয়া যায়। এরা দেহের রংকে পরিবেশের সঙ্গে মিশিয়ে ফেলতে পারে সহজেই তাই এদের সাধারণত চোখে পড়ে না। উড়ো টিকটিকি বিভিন্ন ধরনের পোকামাকড় খায়। এরা পিঁপড়া খেতে পছন্দ করে। এরা 20 সেকেন্ড পর্যন্ত উড়তে পরে
স্ট্রাইপার

স্ট্রাইপার ক্যালিফোর্নিয়ার অরেঞ্জ কাউন্টির ক্রিস্টিয়ান গ্লাম মেটাল দল।
১৯৮৩ সালে ক্রিস্টিয়ান বিশ্বাসের উপর ভিত্তি করে দলটির নাম রাখা হয় স্ট্রাইপার। বিলবোর্ডের শীর্ষ রক অ্যালবামের তালিকায় ষষ্ঠ স্থানে অবস্থান করছে আশির দশকের অন্যতম মেটাল গানের দল স্ট্রাইপার। তাদের নো মোর হেল টু পে অ্যালবামটি এক সপ্তাহ ধরে এ তালিকায় আছে।
বাইবেলের লাইন 'বাই হিজ স্ট্রাইপস উই আর হিলড' থেকে দলের নামকরণ করা হয়।
আবদুল হাই মাশরেকী

আবদুল হাই মাশরেকী (১ এপ্রিল ১৯০৯ - ৪ ডিসেম্বর ১৯৮৮) ছিলেন বাংলাদেশের একজন প্রখ্যাত লোক সাহিত্যিক এবং কবি। তিরিশ ও চল্লিশ দশকে তিনি সাহিত্য জগতে বেশ সাড়া জাগিয়েছিলেন। মূলত গ্রাম বাংলার সাধারণ মানুষদের জীবনগাঁথাই তার লেখনিতে স্থান পেয়েছিল। তার লেখা অসংখ্য পালাগান, দেশাত্ববোধক গান, কবিতা ও গণসংগীতের মধ্যে উল্লেখযোগ্য হল, ‘রাখাল বন্ধু’, ‘জরিনা সুন্দরী’, ‘আল্লা মেঘ দে ছায়া দে’, ‘ফান্দে পরিয়া বগা কান্দে রে’, , 'হে আমার দেশ', 'কিছু রেখে যেতে চাই'সহ আরও অনেক।
তার লেখা ছিল সামাজিক বৈষম্য, অর্থনিীতি, ধর্মীয় ও বর্ণবাদের বিরোদ্ধে। বাংলা সাহিত্যের গবেষক মিহির আচার্য, ১৯১৭ সাল থেকে ১৯৩৬ সাল সময়কালের মধ্যে তিনজন প্রধান লোক কবির কথা উল্লেখ করেন যার মধ্যে আবদুল হাই মাশরেকী অন্যতম। অপর দুজন হলেন জসীম উদ্ দীন এবং বন্দে আলী মিয়া।
আবদুল হাই মাশরেকী ময়মনসিংহের ঈশ্বরগঞ্জ উপজেলার কাঁকনহাটি গ্রামে ১৯০৯ সালের ১ এপ্রিল (সার্টিফিকেট অনুসারে ১৯১৯) মামা বাড়িতে জন্মগ্রহণ করেন। তার পিতার নাম ওসমান গণি সরকার যিনি জমিদার বিরোধী আন্দোলনের একজন সক্রিয় কর্মী ছিলেন ও মাতা রহিমা খাতুন। শিক্ষাজীবনের প্রথমে দিকে তিনি ময়মনসিংহের আনন্দমোহন কলেজে ইন্টারমিডিয়েটে ভর্তি হয়েছিলেন কিন্তু পরবর্তীতে কলকাতা পাড়ি জমান।
অষ্টম শ্রেণীতে পড়ার সময় তার প্রথম গ্রন্থ ‘চোর’ (গল্প) প্রকাশিত হয়। কলকাতা থাকাকালীন তিনি এইচএমভি প্রতিষ্ঠানে চুক্তিভিত্তিতে গান লেখার কাজ করেন। ১৯৪৬ সালে কলকাতায় হিন্দু-মুসলিম দাঙ্গা শুরু হলে তিনি পূর্ববঙ্গে চলে আসেন এবং পরবর্তীতে ঢাকার এইচএমভির হয়ে চুক্তিভিত্তিক গান লিখলেও এখানে কর্মজীবন শুরু করেন শিক্ষকতার মাধ্যমে। তার কর্মজীবনের অধিকাংশ সময় কাটে শিক্ষকতা, জুট রেগুলেশন, দৈনিক বাংলা পত্রিকার সহ-সম্পাদক হিসেবে দায়িত্ব পালনের মাধ্যমে।
১৯৭৬ সালে কর্মজীবন থেকে অবসর গ্রহণের পূর্বপর্যন্ত তিনি বাংলাদেশ কৃষি মন্ত্রনালয়ের ম্যাগাজিন ‘কৃষিকথার’ সম্পাদক হিসেবে দায়িত্ব নিযোজিত ছিলেন। কবি আবদুল হাই মাশরেকী ১৯৫২ সালের ভাষা আন্দোলনেও ঢাকা ও ময়মনসিংহ অঞ্চলে একজন সক্রিয় কর্মী হিসেবে বাংলা ভাষার দাবিতে সোচ্চার ছিলেন। তার লেখা ‘ওরে আমার ঝিলাম নদীর পানি’ ১৯৬৭-৬৮ সালে তৎকালীন পাকিস্তান সরকারের রাষ্ট্রীয় ‘তঘমাই ইমতিয়াজ’ পুরস্কার লাভ করে কিন্তু তিনি পুরস্কার প্রত্যাখ্যান করেছিলেন।
১৯৪১ সালে তার লেখা ‘ফান্দে পরিয়া বগা কান্দে রে’ গানটিতে কণ্ঠ দেন উল্লেখযোগ্য কণ্ঠশিল্পী আব্বাসউদ্দীন আহমদ। ১৯৫০-এর দশকে তার অন্যতম উল্লেখযোগ্য দুটি লেখা “কুলসুম গল্প” এবং “বাউল মনের কথা” কলকাতার ননী ভৌমিক কর্তৃক রুশ ভাষায় অনুবাদ করা হয়। মূলত কলকাতাতে থাকাকালীনই তার লেখা কবিতা, গান, গল্প, নাটক ও প্রবন্ধ বিভিন্ন পত্রিকায় প্রকাশিত হয়। এসময়ই তার লেখা গানগুলো রেকর্ড আকারে প্রকাশিত হয় কলকাতায় ও দেশ বিভাগের পর বাংলাদেশেও প্রকাশ হতে শুরু করে। সেসময়ের বহুল প্রচারিত আকাশবাণী, তৎকালীন রেডিও পাকিস্তান ও বাংলাদেশ বেতারে নিয়মিত তার গান প্রচার করা হত।
মাশরেকী ১৯৮৮ সালের ৪ ডিসেম্বর নিজ বাড়িতে মৃত্যুবরণ করেন।
আবদুল হাই মাশরেকীর উল্লেখযোগ্য গ্রন্থসমূহের মধ্যে রয়েছে:
জেমস হেক্‌ম্যান

জেমস জোসেফ হেক্‌ম্যান (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন।
তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।
ড্যানিয়েল ম্যাক্‌ফ্যাডেন

ড্যানিয়েল লিটল ম্যাক্‌ফ্যাডেন (জন্ম: ২৯ জুলাই ১৯৩৭) একজন মার্কিন নোবেল বিজয়ী অর্থনীতিবিদ। তিনি সাউথার্ন ক্যারোলিনা বিশ্ববিদ্যালয়ের স্বাস্থ্য অর্থনীতির "প্রেসিডেন্সিয়াল অধ্যাপক" এবং ক্যালিফোর্নিয়া বিশ্ববিদ্যালয়ের স্নাতক স্কুলের অধ্যাপক।
তিনি "বিচ্ছিন্ন পছন্দের বিশ্লেষণে তত্ত্ব প্রদান ও পদ্ধতি উন্নয়নের জন্য" জেমস হেক্‌ম্যানের সাথে ২০০০ সালে অর্থনীতিতে নোবেল পুরস্কার লাভ করেছেন।
সাবরিনা পড়শী

সাবরিনা এহসান পড়শী (জন্ম: ৩০ জুলাই, ১৯৯৬) একজন বাংলাদেশী সংগীতশিল্পী। ২০০৮ সালে চ্যানেল আইয়ের "ক্ষুদে গানরাজ"-এ ২য় রানার আপ হন তিনি। তিনি পপ ও আধুনিক ধারায় গান করেন। পড়শীর প্রথম রেকর্ডিং ছিল ২০০৯ সালে একটি চলচ্চিত্রের জন্য।পরশীর ইতোমধ্যে অনেকগুলা জনপ্রিয় গান রয়েছে।শোবিজ অঙ্গনে পরশীর গান আলাদাভাবে সমাদৃত।
পড়শী ১৯৯৬ সালের ৩০ জুলাই ঢাকায় জন্মগ্রহণ করেন। তার গ্রামের বাড়ি ব্রাহ্মণবাড়িয়া মৌলভী পাড়ায়। তার বাবা প্রকৌশলী এহসান-উর-রশিদ এবং মা জুলিয়া হাসান গৃহিণী। তার একমাত্র ভাইয়ের নাম সিয়াত এহসান স্বাক্ষর। তিনি অক্সফোর্ড ফাউন্ডেশন স্কুল, ভিকারুননিসা নূন স্কুল এবং ক্যাম্ব্রিয়ান স্কুল অ্যান্ড কলেজ থেকে মাধ্যমিক পড়াশোনা করেন।
ছোট বেলা থেকে নাচের প্রতি আগ্রহী হয়ে নাচ শেখেন পড়শী। পরবর্তীতে ক্লাসিক্যাল সংগীত শেখা শুরু করেন। ২০০৭ সালে সরকারি ভাবে আয়োজিত "কমল কুড়ি" নামক সংগীত প্রতিযোগিতায় দেশের গান বিভাগে বিজয়ী হন তিনি। ২০০৮ সালে চ্যানেল আইয়ের "ক্ষুদে গানরাজ" নামক গানের প্রতিযোগিতায় ২য় রানার আপ হন তিনি।
২০০৮ সালে "ক্ষুদে গানরাজ"-এ ২য় রানার আপ হওয়ার মাধ্যমে মূলত সঙ্গীত কর্মজীবন শুরু করেন। ২০০৯ সালে তিনি তার একক অ্যালবাম "পড়শী" এর কাজ শুরু করেন। তিনি ৫ সঙ্গীত পরিচালক সঙ্গে অ্যালবাম তৈরির কাজ করেন। অ্যালবামটি ২০১০-এর ঈদ উল ফিতরে মুক্তি পায়।
প্রথম অ্যালবাম পর তিনি ২০১১ থেকে প্লেব্যাক গায়িকা হিসেবে কাজ করতে শুরু করেন। ১৪ ফেব্রুয়ারি ২০১২ তারিখে তার দ্বিতীয় একক অ্যালবাম "পড়শী ২" মুক্তি পায়। ২০১২ সালে পড়শী "বর্ণমালা" নামে একটি ব্যান্ড দল গঠন করেন।
২০১৩ সালের ঈদুল ফিতরে তার তৃতীয় একক অ্যালবাম "পড়শী ৩" মুক্তি পায়। এই অ্যালবামের "জনম জনম", 'হৃদয় আমার', 'লাভ স্টেশন" শীরোনামের গানগুলি বেশ জনপ্রিয়তা পায়।
২০১২ সালে তিনি 'বর্ণমালা' নামে একটি ব্যান্ড দল গড়ে তোলেন। বর্তমানে এ ব্যান্ড দলের সদস্যরা হলেন: পড়শী (ভোকাল), কাইয়ুম (ভোকাল ও কী-বোর্ড), মিঠু (প্যাড এন্ড ড্রামস), টিপু (লীড গীটার), অনির্বান, রিন্টু (বেস গীটার) ও ব্যান্ড ম্যানেজার হিসেবে আছেন তার ভাই স্বাক্ষর এহসান।
সোনাতাপাল

সোনাতাপাল হল ভারতের পশ্চিমবঙ্গ রাজ্যের বাঁকুড়া জেলার অন্তর্গত একটি স্থান। এটি বাঁকুড়া শহরের কাছে একতেশ্বর থেকে উত্তর-পূর্বে দ্বারকেশ্বর নদের তীরে অবস্থিত।
বাঁকুড়া জেলা ছিল জৈনধর্মের একটি গুরুত্বপূর্ণ কেন্দ্র। এই জেলায় জৈনদের একাধিক স্মারকের ধ্বংসাবশেষ দেখা যায়। সোনাতাপাল, বহুলাড়া, ধারাপাট, হাড়মাসড়া ও পরেশনাথের (অম্বিকানগরের কাছে) কাছে পাওয়া জৈন স্মারকগুলিকে এখন স্থানীয় হিন্দুরা হিন্দু দেবদেবী হিসেবে পূজা করে।
সোনাতাপালে একটি বিরাট মন্দির আছে। বিষ্ণুপুরের রাজারা এই মন্দিরটি নির্মাণ করিয়েছিলেন। মন্দিরটি বেশ শক্তপোক্ত ইটের তৈরি মন্দির। মন্দিরের কাছে নিচু জমিতে কিছু ঢিপি আছে। এই মন্দির ও ঢিপিগুলিকে শালিবাহনের নামের সঙ্গে যুক্ত করা হয়। স্থানীয় বিশ্বাস অনুযায়ী, নদীর কাছে যে ঢিপিটি রয়েছে, সেটি আসলে তার "গড়" (দুর্গ) ছিল। কথিত আছে, এই অঞ্চলের আদি নাম হামিরডাঙা।
জঙ্গলমহল

জঙ্গল মহল হল ভারতের পশ্চিমবঙ্গ রাজ্যের বীরভূম, বাঁকুড়া, পশ্চিম মেদিনীপুর ঝাড়গ্রাম ও ছোটনাগপুর মালভূমির বন ও পর্বতময় অংশটির নাম। অষ্টাদশ শতাব্দীতে এই অঞ্চল ব্রিটিশ শাসনাধীনে আসার পর এই নাম চালু হয়। সেযুগে জঙ্গল তরাই নামে পরিচিত অঞ্চলে এই জেলা অবস্থিত ছিল।
১৮০৫ সালে অষ্টাদশ রেগুলেশন পাস হওয়ার পর বর্ধমান, বীরভূম, বাঁকুড়া ও মেদিনীপুর জেলার মেজিস্ট্রেটের এখতিয়ারভুক্ত এলাকা বিচ্ছিন্ন করে জঙ্গলমহল জেলা গঠিত হয়। এই জেলা একটি পৃথক ম্যাজিস্ট্রেটের এখতিয়ারে আসে। ২৩টি পরগনা ও মহল নিয়ে এই জেলা গঠিত হয়েছিল। ১৮৩৩ সালের ত্রয়োদশ রেগুলেশন পাস হওয়ার পর জঙ্গলমহল জেলা ভেঙে যায়। সেনপাহাড়ি, শেরগড় ও বিষ্ণুপুর এস্টেট বর্ধমান জেলার অধিভুক্ত হয়। অবশিষ্ট অঞ্চল নিয়ে মানভূম জেলা গঠিত হয়।
পরবর্তীকালে অবশ্য বর্ধমান জেলা ভেঙে বীরভূম, বর্ধমান, বাঁকুড়া ও মেদিনীপুর জেলা গঠিত হয়। ১৯১১ সালে বাংলা ও বিহার ভেঙে দুটি পৃথক প্রদেশ গঠন করা হলে বীরভূম, বর্ধমান, বাঁকুড়া ও মেদিনীপুর জেলা বাংলার অন্তর্ভুক্ত হয় এবং মানভূম জেলা বিহারের অন্তর্ভুক্ত হয়। ভারত স্বাধীন হওয়ার পর মানভূম জেলার পুরুলিয়া মহকুমাটি নবগঠিত পশ্চিমবঙ্গ রাজ্যের অন্তর্ভুক্ত হয় এবং পুরুলিয়া জেলা গঠিত হয়। বর্তমানে মানভূম জেলাটি দ্বিধাবিভক্ত হয়ে পূর্ব মানভূম ও পশ্চিম মানভূম জেলা গঠিত হয়। এই দুই জেলা এখন ঝাড়খণ্ড রাজ্যের অন্তর্গত। মেদিনীপুর জেলা বিভাজিত হয়ে পূর্ব মেদিনীপুর ও পশ্চিম মেদিনীপুর জেলা গঠিত হয়েছে। পশ্চিমবঙ্গের বাঁকুড়া, পুরুলিয়া ও পশ্চিম মেদিনীপুর, ঝাড়গ্রাম জেলার অন্তর্গত অঞ্চলটিকে কথ্যভাষায় এখনও “জঙ্গলমহল” বলে উল্লেখ করা হয়।
লালগড় আন্দোলনের সময় থেকে এই অঞ্চলটি জঙ্গলমহল এলাকা হিসেবে সংবাদমাধ্যমে প্রকাশ পেতে শুরু করে এরপর ২০১১ সালে পশ্চিমবঙ্গ সরকার এই চার জেলার মোট ২৩ টি ব্লককে একটি নোটিফিকেশনের মাধ্যমে জঙ্গলমহল এলাকা হিসেবে অভিহিত করে । এই ২৩ টি ব্লক হল -পুরুলিয়া জেলার:- বান্দোয়ান, ঝালদা ১, ঝালদা ২, বরাবাজার, বলরামপুর, মানবাজার ২, বাগমুন্ডি ও আড়সা, বাঁকুড়া জেলার:- রানিবাঁধ, সিমলাপাল, রায়পুর ও সারেঙ্গা ,ঝাড়গ্রাম জেলার:- বিনপুর ১, বিনপুর ২, জামবনি, ঝাড়গ্রাম, সাঁকরাইল, নয়াগ্রাম, গোপীবল্লভপুর ১, গোপীবল্লভপুর ২ এবং পশ্চিম মেদিনীপুর জেলার গরবেতা ২, শালবনী ও মেদিনীপুর সদর।
২০২১ সালে ভারতীয় জনতা পার্টি (বিজেপি) সাংসদ সৌমিত্র খাঁ পশ্চিমবঙ্গ থেকে পৃথক জঙ্গলমহল রাজ্যের প্রস্তাব করেছিলেন। তিনি দাবি করেছিলেন যে জঙ্গলমহল এলাকাটি অনুন্নত এবং স্থানীয়দের কর্মসংস্থান ও উন্নয়নের দাবি তবেই পূরণ হবে যদি জঙ্গলমহল একটি পৃথক রাজ্যে পরিণত হয়। প্রস্তাবিত জঙ্গলমহল রাজ্যটি পুরুলিয়া, ঝাড়গ্রাম, বাঁকুড়া, পূর্ব মেদিনীপুর, পশ্চিম মেদিনীপুর, পশ্চিম বর্ধমান কিছু অংশ সহ অন্যান্য এলাকা নিয়ে গঠিত। তখন বাঁকুড়া, পুরুলিয়া, পশ্চিম মেদিনীপুর ও ঝাড়গ্রামের ৪০ জন বিধায়কের মধ্যে ১৫ জন বিজেপির সদস্য।
তবে পশ্চিমবঙ্গ রাজ্য বিজেপি এই পৃথক রাজ্যের প্রস্তাব থেকে দূরে ছিল। এক তৃণমূল কংগ্রেস নেতা পৃথক রাজ্যের দাবির জন্য সৌমিত্র খাঁর বিরুদ্ধে অভিযোগপত্র দায়ের করেছিলেন।
মল্লভূম

মল্লভূম হল অধুনা ভারতের পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর (আদি নাম বন বিষ্ণুপুর) শহরের মল্ল রাজবংশ কর্তৃক শাসিত প্রাচীন একটি রাজ্য।
বিষ্ণুপুর ও তার পার্শ্ববর্তী অঞ্চলকে মল্লভূম বলা হত। অধুনা বাঁকুড়া থানার মূল অঞ্চলটি (ছাতনা, ওন্দা, বিষ্ণুপুর, কোতুলপুর ও ইন্দাস বাদে) মল্লভূম রাজ্যের অন্তর্গত ছিল। অতীতে বিষ্ণুপুর রাজ্যের বিস্তার অনেক বেশি ছিল। উত্তরে সাঁওতাল পরগনার দামিন-ই-কোহ থেকে দক্ষিণে মেদিনীপুর জেলা পর্যন্ত এই রাজ্য প্রসারিত ছিল। বর্ধমান জেলার পূর্ব অংশ ও ছোটোনাগপুর মালভূমির কিছু অংশ এই রাজ্যের অন্তর্গত ছিল।
বিষ্ণুপুরের রাজাদের বলা হত মল্ল রাজা। সংস্কৃত ভাষায় "মল্ল" শব্দের অর্থ কুস্তিগির। তবে এই অঞ্চলের মাল উপজাতির নামের সঙ্গে এই নামের যোগ থাকা সম্ভব।
খ্রিস্টীয় সপ্তম শতাব্দী থেকে ব্রিটিশ শাসন শুরুর আগে পর্যন্ত প্রায় ১০০০ বছর বাঁকুড়া জেলার ইতিহাস মল্লভূম রাজ্যের উত্থানপতনের সঙ্গে অঙ্গাঙ্গীভাবে জড়িত। বিপত্তারিণী দেবীর কিংবদন্তিটি এই মল্লরাজাদের সঙ্গে যুক্ত।
মল্লরা তাদের নিজস্ব ক্যালেন্ডার শুরু করেছে যা মল্ল যুগ (মল্লবদা)। কথিত আছে যে, ভাদ্র মাসের (আগস্ট-সেপ্টেম্বর) ১০২ খ্রিস্টাব্দের বাংলা ক্যালেন্ডারে ইন্দ্র দ্বাদশীর দিন থেকে মল্ল যুগ শুরু হয়েছিল।
ইস্টার্ন সার্কেলের আর্কিওলজিক্যাল সার্ভে অফ ইন্ডিয়ার সুপারিনটেনডেন্ট ডক্টর ব্লোচের মতে, বারোটি তারিখের মন্দিরগুলি কালানুক্রমিক ক্রমে নিম্নরূপ:
মোহাম্মদ আবুল বাশার

মোহাম্মদ আবুল বাশার মুন্সী (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাকে বীর প্রতীক উপাধিতে ভূষিত করা হয়।
মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।
ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।
১৯৭৩ সালের ১৫ ডিসেম্বর সরকারি গেজেট নোটিফিকেশন অনুযায়ী বাংলাদেশের স্বাধীনতা যুদ্ধের সাতজন বীর সন্তানকে মরণোত্তর "বীর প্রতীক" উপাধীতে ভূষিত করা হয়।